Yemmela-as i yemma anda ara terjut, yeǧǧ-as ifacka-nneɣ iweha-id ad ḍeffr-aɣ ad iruḥ ɣer tefarmasit. Imuqqel ɣer daxel qbel ma yella ur yeɣliḍ ara deg umkan, syin iqɛed taɛmamt-is, yezwi tabedɛit-is yekcem. D yiwen urgaz aɛlayan, d aḍeɛfan yettaru ɣef tezmamt, icudd daxel uselsu, aṭṭerbuc ɣef uqqar-is aweraɣ. Allen-is tiẓerqaqin, udem-is d aleqaq, di tlemmast celaɣem d irqaqen. Akken kan iwala baba yekres unyir-is, yerfed talwiḥt-nni deg ṭarf yusa-d ad aɣ-imaggar.